**Το 3ο Γυμνάσιο Βέροιας κάνει ραδιόφωνο**

**και μας προσκαλεί**

Σας προσκαλούμε να παρακολουθήσετε τη Ζωντανή εκπομπή στο **European School Radio** ([***https://europeanschoolradio.eu/el***](https://europeanschoolradio.eu/el)) την Τρίτη 10 Δεκεμβρίου 2024, που θα μεταδοθεί από το studio της Αλεξάνδρειας Πανεπιστημιούπολης Σίνδου.

Το Τμήμα Μηχανικών Πληροφορικής και Ηλεκτρονικών Συστημάτων του Διεθνούς Πανεπιστημίου της Ελλάδος, το Τμήμα Δημοσιογραφίας και ΜΜΕ του Αριστοτέλειου Πανεπιστημίου Θεσσαλονίκης και η Ένωση Συντακτών Μακεδονίας- Θράκης (ΕΣΗΕΜ-Θ) συνδιοργανώνουν για 9η συνεχή χρονιά το εγκεκριμένο από το ΥΠΑΙΘΑ πρόγραμμα της Επιστημονικής Εταιρείας “***Διαθεματικό Διαπολιτισμικό Ραδιόφωνο της Εκπαιδευτικής Κοινότητας European School Radio, Το Πρώτο Μαθητικό Ραδιόφωνο***”.

 Η ομάδα **Erasmus+ 2024-25** του **3ου Γυμνασίου Βέροιας**, μέσα στο πλαίσιο της διάχυσης του εγκεκριμένου προγράμματος “***Stepping into Sustainability: Tourism!***”, έχει επιλεγεί και λαμβάνει μέρος στο εκπαιδευτικό πρόγραμμα “***Κάνω ραδιόφωνο στο European School Radio- Παραγωγή Δημοσιογραφικής Εκπομπής***”.

Αρχικά, θα γίνει παρουσίαση του εκπαιδευτικού προγράμματος σε αμφιθέατρο *του Διεθνούς Πανεπιστημίου της Ελλάδος.*

*Έπειτα, οι μαθητές και οι μαθήτριες, σε δύο ομάδες, θα παρακολουθήσουν:*

*Α.* ***Βιωματικό Εργαστήριο Τεχνικών***, για μαθητές/τριες, που είναι στην Ομάδα Ηχοληπτών/ Μουσικών Επιμελητών. Ανακάλυψη ραδιοφωνικού εξοπλισμού και λογισμικού ήχου.

*Β.* ***Βιωματικό Εργαστήριο Δημοσιογράφων****,* για μαθητές/τριες, που είναι στην Ομάδα Εκφωνητών, Συντακτών και Επικοινωνίας. Ασκήσεις Ορθοφωνίας και Τοποθέτησης φωνής στο μικρόφωνο.

Στη συνέχεια, θα ξεναγηθούν στο Στούντιο Γ6 και θα εξοικειωθούν με το Στούντιο Ραδιοφώνου, όπου θα ηχογραφήσουν τη ζωντανή εκπομπή.

Περισσότερες πληροφορίες θα βρείτε στην ιστοσελίδα του προγράμματος: <https://society.europeanschoolradio.eu/edu-thess/>.

Σας περιμένουμε όλους και όλες!

Οι υπεύθυνες καθηγήτριες:

Ελένη Μπρουσκέλη, Βασιλική Αρμπουνιώτη, Αναστασία Κόγια.